google/wiki40b huggingface dataset:
Høgstaudegranskog

Høgstaudegranskog er høgstaudeskog som vokser i granskogsregionen på åpne eller skyggefulle, svært frodige og høyproduktive plasser, med et feltsjikt med opptil mannshøye urter, gras og bregner. Skogen kjennetegnes av permanent tilførsel av oksygen- og kalkrikt sigevann og vannbevegelse parallelt med overflaten. Artsutvalget, inkludert dominansforholdene, varierer mye uten at det er mulig å påvise økologiske forskjeller, men den regionale variasjonen er stor.
Typiske diagnostiske arter er innslag av tyrihjelm (Aconitum septentrionale), gråor (Alnus incana), hvitveis (Anemone nemorosa), sløke (Angelica sylvestris), skogburkne (Athyrium filix-femina), storklokke (Campanula latifolia), skogstarr (Carex sylvatica), turt (Cicerbita alpina), og arter i marikåpeslekta (Alchemilla) med flere.
Paul Speratus

Prestetjeneste

Speratus studerte teologi i Freiburg im Breisgau, Paris og Wien og ble doktor i teologi, men også i jus og filosofi. Han ble utnevnt til keiserlig pfalzgreve. Før han konverterte til reformasjonen i 1520 var han fra 1514 til 1520 prest i Salzburg, så noen måneder i Dinkelsbühl i Bayern. I 1520 kom han til Würzburg som stiftspredikant. 
Her sluttet han seg til reformasjonen og måtte flykte fra byen etter at han hadde oppgitt sølibatet og giftet seg. Under en preken i Stefansdomen i Wien 12. januar 1522 angrep han igjen sølibatet, og etter den ble han ekskommunisert som kjetter. Han reiste videre til Iglau i Mähren, hvor hans tanker falt i god jord og han fikk et embete av byrådet, men biskopen av Olmütz sørget for at han ble fengslet og dømt til å bli brent på bål. Han ble imidlertid benådet etter å ha lovet å forlate landet.
Fra 1523 var han i Wittenberg og hjalp Luther med litterært arbeid. i 1524 ble han kalt til hoffpredikant i Königsberg. Senere ble han en av de første biskopene i Pommern, hvor han ble boende til han døde.

Salmedikter

Speratus var en stor salmedikter. Allerede i Luthers første salmesamling, Achtliederbuch fra 1524, finner vi tre salmer av Speratus. I Norsk Salmebok og Norsk salmebok 2013 finner vi Guds Sønn er kommet til oss ned. Den var også i Landstads reviderte salmebok (nr. 512) og i Nynorsk Salmebok (nr. 827).
Hustruer – ti år etter

Hustruer – ti år etter er en norsk film fra 1985, regissert av Anja Breien.
Filmen vant Amandaprisen i 1986 som den beste norske film.

Handling

Mie, Kaja og Heidrun, de tre jentene fra den første hustruer-filmen, møtes igjen ti år etter – og igjen drar de av gårde fra mann, barn og elskere. En del brustne håp og illusjoner. Jentene nærmer seg de førti, og tilværelsen krever meget av dem.
Õ

Skoltesamisk

På skoltesamisk er Õ den 25. bokstaven i alfabetet, mellom O og P. Den representerer en halvtrang, midtre vokal [ɘ], som minner om den samme lyden som Õ representerer på estisk.

Estisk

På estisk er Õ den 27. bokstaven i alfabetet, og står mellom W og Ä. Den representerer lyden [ɤ]. Tidligere ble den skrevet Ö, men tidlig i det 19. århundre innførte Otto Wilhelm Masing Õ for å unngå forvirring mellom flere homografer.
I uformelle sammenhenger som SMS-meldinger og når man bruker et tastatur hvor det ikke er mulig å skrive Õ brukes estere ofte 6 for å angi bokstaven.

Portugisisk

På portugisisk angir Õ lyden [o] eller [õ]. Den regnes ikke som en egen bokstav, men en modifisert O.

Vietnamesisk

På vietnamesisk angir Õ lyden [o] eller [o̰], en stigende tone med glottalt brudd fulgt av videre stigning. Man finner også tegnene Ỗ og Ỡ.
YaBasta

YaBasta var et politisk venstrevendt vegan kollektiv i Ivar Aasens vei 2 på Frøen i Oslo som ble etablert i år 2000. Kollektivet arrangerte flere konserter i sin egen stue, med hovedvekt på hardcore-, punk- og indieband. Huset ble revet i 2005 for å gjøre plass til nye leilighetsblokker.

YaBasta Beats

Kollektivet gav ut samlealbumet YaBasta Beats 21. juni 2002 i forbindelse med verdensbankmøtet som ble arrangert i Oslo på samme tid. Albumet inneholdt låter med artister som hadde spilt konserter i kollektivet.
Med hammar og høtt

Med hammar og høtt er et musikkalbum med Viseklubben Lovisa, utgitt i 1976.
Temnosternopsis

Utseende

Middelsstore, brunlige trebukker. De har gjerne lyse flekker. Antennene er litt lengre enn kroppen, pronotum har en liten pigg på hver side. Dekkvingene er litt tilspisset.

Levevis

Som de fleste andre trebukker borer larvene i ved.

Utbredelse

Slekten er utbredt i Australia.
Bletogona

Utseende

Middelsstore, bredvingede, brune sommerfugler med avrundede vinger.

Utbredelse

Slekten finnes bare på Sulawesi (før kjent som Celebes).
David Rockefeller

Bakgrunn

David Rockefeller ble født i New York City og vokste opp i et herskapshus på 10 West 54th Street, som hadde ni etasjer og var den største private residensen i New York. Hjemmet inneholdt mange sjeldne og gamle antikviteter fra middelalderen og renessansen som ble samlet av hans far. I 1936 ble Rockefellet uteksaminert cum laude fra Harvard University, før han studerte i ett år ved London School of Economics. Det var var i London at han for første gang møtte USAs fremtidige president John F. Kennedy.

Karriere

Under hans tid i utenfor USA jobbet Rockefeller i det som senere skulle bli Chase Manhattan Bank.
I 1940 mottok Rockefeller en doktorgrad fra University of Chicago. I 18 måneder var han sekretær for borgermesteren i New York, Fiorello La Guardia. Etter at andre verdenskrig brøt ut, vervet Rockefeller seg til krigsinnsatsen og han tok befalsskole i 1943. Han ble forfremmet til kaptein i 1945. Under krigen tjenestegjorde han i Nord-Afrika og Frankrike for militær etterretning. I syv måneder var han militærattaché ved den amerikanske ambassaden i Paris. Rockefeller snakket flytende fransk.
I 1960 var Rockefeller med på å etablere Chase International Advisory Committee som i 2005 bestod av 28 prominente og respekterte forretningsmenn fra 19 nasjoner over hele verden, mange av disse var hans personlige venner.
Avisen The New York Times anslo i november 2006 at Rockefellers totale veldedige donasjoner beløp seg til $900 millioner i løpet av hans levetid. Hans selvbiografi ble publisert i 2002. Dette var den eneste gangen et medlem av den seks generasjoner lange klanen har skrevet en selvbiografi. Royalties fra boken går til forskjellige veldedige organisasjoner som blant annet hjelper foreldreløse barn og andre trengende barn i Sør-Afrika.
David Rockefeller giftet seg med Margaret McGrath den 7. september 1940. Hun var datter av en partner i et prominent advokatfirma på Wall Street. De hadde seks barn, født mellom 1941 og 1952.
Bjørn Johan Muri

Bakgrunn

Muri begynte å interessere seg for musikk i 8-årsalderen da han startet å spille trommer. Da han var tolv spilte han gitar, sang og skrev egne låter. Som 16-åring startet han på musikkstudiet på Fagerlia videregående skole, og innledet samtidig opp et tre år langt musikalsk vennskap med jazzbandet Little Green Apples Falling Down From a Tree. I 2007 meldte han seg på Idol for å få profesjonelle tilbakemeldinger, og han endte til slutt på en andreplass i konkurransen. Kort tid etter ble han signert av Universal Music AS. Hans første singel for Universal var «I Wanna Be Loved By You», dubbet som en duett med Marilyn Monroe. Tross elendige anmeldelser nådde nye versjonen av klassikeren en trettendeplass på VG-lista.
I januar 2010 stilte han i norske Melodi Grand Prix med «Yes Man». Sangen endte til slutt på en fjerdeplass og lå seks uker på topp på VG-lista – mer enn noe annet ikke-vinnende MGP-bidrag. Påfølgende singler som «Circles» og «Once Upon a Time» ble også tatt godt imot på radio. Albumet Airwaves ble utgitt samme år. Han ble nominert til to Spellemannpriser i 2011.

Annet

Muri har vært programleder for Disney Scandinavia og talentkonkurransen My Camp Rock i 2010. Han har også deltatt i miljø- og antimobbekampanjer rettet mot barn for Disney Channel og NRK. I november 2012 slapp han singelen «Even a Fool».
Samtidig som han har jobbet med popmusikk, har Bjørn Muri hatt et nært profesjonelt forhold til orkesterlederen Kjell Karlsen. Karlsen tok Muri under vingene allerede under Idol-tiden, og han har vært en slags musikalsk mentor for Muri. De har opptrådt sammen både på radio, små og store scener. I 2009 bidro han blant annet på Karlsens prosjekt Edvard Grieg in Jazz Mood.
I 2013 var Muri med på å starte opp plateselskapet BiteMark Productions AS, som har som mål å levere ferdige låter og produksjoner for andre artister. Selskapets første låt, «Det va'kje mi tid», ble lansert gjennom Melodi Grand Prix i 2013. Dette selskapet ble avviklet i februar 2018.
Şemdinli

Şemdinli (syrisk ܫܲܡ̱ܣܕܝܼܢ, Shemsdin; armensk Şemzînan) er et distrikt og en by i provinsen Hakkâri sørøst i Tyrkia. Byen har 11.211 innbyggere (2010).
Provinsen ligger innerst i Tyrkias sørøstre hjørne, og er fjellrik.
Jutullaget

Jutullaget er ei norsk gammeldansgruppe som ble starta i 1988, da Jon Amund Karusbakken, Inge Gjevre og Stig Ove Kveen gikk sammen. Gruppa kommer hovedsakelig fra Vågå.
Navnet stammer fra sagnet om Jutulen og Blessomen
Kapp Norvegia (Dronning Maud Land)

Kapp Norvegia er en utstikkende odde som markerer den nordøstre utstrekningen av Riiser-Larsenisen i Dronning Maud Land. Øst for Kapp Norvegia ligger isbremmen Quarisen.
Odden ble oppdaget i februar 1930 av Hjalmar Riiser-Larsen under en rekognoseringstur med fly under den tredje Norvegia-ekspedisjonen. Riiser-Larsen kalte opp odden etter ekspedisjonens fartøy, «Norvegia».
Emma und Eginhard

Emma und Eginhard, oder Die Last-tragende Liebe TWV21:25 er et tysk syngespill i 3 akter med musikk av Georg Philipp Telemann og libretto av Christian Gottlieb Wend.
Emma und Eginhard ble oppført i 1728 på Oper am Gänsemarkt i Hamburg.
Ouverturen framføres også som Fiolinkonsert i a-moll.
Conoesucidae

Utseende

Små til middelsstore (vingespenn 10–25 mm) vårfluer, svartbrune til svarte på farge. Antennene er kraftige og så lange som forvingen eller litt kortere. Punktøyne (ocelli) mangler. Hannens maksillarpalper består av ett til tre ledd, og er gjerne mer eller mindre membranøse (myke). De holdes bøyd oppover foran hodet. For- og mellombeina har to sporer, bakbeina to til fire sporer.

Levevis

Larvene lever i små til middelsstore, rasktrennende bekker. De lager et sylindrisk hus av småstein, sandkorn og planterester. Larvene lever av alger, moser og døde plantedeler. De voksne finnes helst sittende i vegetasjonen rundt bekkene de klekkes fra.

Utbredelse

Familien har en ganske begrenset utbredelse i det østlige Australia, Tasmania og på New Zealand.
Hesperophanes

Utseende

Ganske store, avlange, matte, oftest lyst brunlige eller gråaktige trebukker. Antennene er litt kortere enn kroppen.
Pronotum er omtrent så langt som bredt, med rundede sider. Dekkvingene er parallellsidige eller svakt tilsmalnende bakover, avrundet i spissen. Beina er spinkle.

Utbredelse

Slekten har en veldig spredt utbredelse og er kjent fra det østlige Nord-Amerika, Sør- og Mellom-Europa, Nord-, Øst- og Sør-Afrika, og Vest-, Sentral- og Sørøst-Asia.
Ramanathapuram (distrikt)

Demografi

Ved folketellingen i 2011 var det 1 337 560 innbyggere i distriktet, mot 1 187 604 i 2001. Den urbane befolkningen utgjør 31,89 % av befolkningen.
Barn i alderen 0 til 6 år utgjorde 9,53 % i 2011 mot 12,60 % i 2001. Antallet jenter i den alderen per tusen gutter er 967 i 2011 mot 964 i 2001.
Ultra Panavision 70

Ultra Panavision 70 var et merke brukt for å identifisere 65/70 mm-filmer filmet med anamorf optikk av Panavision mellom 1962 og 1966.
Konfigurasjonen av bildedimensjonene og det seks-spors stereolydsporet var praktisk talt identisk med Todd-AO, en annen 65/70 mm-prosess fra 1955. Optikken i systemet presset dog sammen bildet horisontalt med en faktor på 1,25x, slik at man fikk et sideforhold på 2,76:1.
Den spesielle optikken ble opprinnelig utviklet i samarbeid med Metro-Goldwyn-Mayer, som brukte det til å filme to filmer, Raintree County (1957) og Ben-Hur (1959). Det ble reklamert med at disse filmene var filmet i MGM Camera 65. Denne prosessen ble forbedret og omdøpt til Ultra Panavision 70. Under dette navnet ble det laget sju filmer til.
Mange av filmene i Ultra Panavision 70 ble presentert som 70 mm Cinerama i utvalgte kinoer. Spesielle linser ble brukt til å projektere en «rektifisert» (optisk førkorrigert) 70 mm filmkopi på en dypt buet skjerm for å imitere tre-films Cinerama.
Deler av Cinerama-filmen Vi vant Vesten (1962) ble filmet med Ultra Panavision 70 og optisk konvertert til tre-films Cinerama.
Følgende filmer ble filmet i Ultra Panavision 70:
Lilla

Ordets opprinnelse

Ordet lila dukket for første gang opp i norden i år 1819 i en svensk bok. Dette er grunnen til at rødløken har fått sitt navn, da den ble navngitt hele 300 år før ordet lila. Lila er lånt fra det franske ordet lilas, som betyr syrin og syrinfarget, og stammer fra arabisk lilac, som betyr syrin. Dette er grunnen til at det engelske ordet for syrin er lilac.
LynxOS

LynxOS RTOS, også kalt LynxOS og Lynx Operating System, er et Unix-lignende sanntids operativsystem som erutviklet av Lynx Software Technologies, tidligere LynuxWorks. Det har full kompatibilitet med POSIX, og ganske nylig kompatibiltet med Linux. LynxOS er mest brukt i innebygde systemer, i applikasjoner for avionikk, romfart, forsvaret, industriell prosesskontroll og telekommunikasjon.
Heard County gasskraftverk

Heard County gasskraftverk er et varmekraftverk i Heard County i Georgia, USA. Anlegget har en installert produksjonskapasitet på 566 MW, fordelt på 3 like store turbiner. Operatør er energiselskapet Heard County Power LLC. 
Kraftverket stod ferdig utbygd i 2001. Brenselkilden er naturgass, bare subsidiært brukes  fyringsolje.
Rincón del Pino

Transport

Ruta 1 Brigadier General Manuel Oribe forbinder Rincón del Pino med  Colonia (vest).
Cardsharing

Cardsharing er en metode for å dele dekrypteringsnøklene som trengs for å se en bestemt kanal fra en tilbyder på sin paraboltuner. Ettersom signalene som dekrypteres tilhører betalingstjenester er cardsharing forbudt etter Almindelig borgerlig Straffelovs § 262: «Den som ved å bryte en beskyttelse eller på annen måte rettstridig skaffer seg en vinning ved å få tilgang til fjernsyns- eller radiosignaler, straffes med bøter eller fengsel i inntil 1 år.» Metoden baserer seg på tjener-/klientmodellen, hvor en maskin deler ut ressurser som andre maskiner trenger, en teknikk som også kan brukes til lovlige formål.
Det er utarbeidet emulatorer som kan kjøres på en vanlig PC, fortrinnsvis satt opp som dedikert server. Da cardsharing forutsetter at en deltager har et betalt abonnement skjer det oftest mellom venner, og ikke gjennom større nettjenester.
I Skandinavia driver Scandinavian Pay-TV Organisations against Piracy (STOP) kontroller for å avdekke bruk av cardsharing eller piratkort. Dette gjøres med peilebiler som finner steder som tar inn signalene uten at det er registrert abonnement
Verbania

Verbania er en by og kommune i Piemonte-regionen, ved Maggioresjøen, nordvest i Italia. Kommunen ligger i provinsen Verbano Cusio Ossola og har om lag 31 000 innbyggere.
Abd al-Rahman III

Bakgrunn

Han nedstammet fra umayyadene som regjerte umayyadekalifatet, og var emir i Córdoba-emiratet i Al-Andalus.

Fra emir til kalif (emir 912–929, kalif 929–961)

Abd ar-Rahman underkuet adelen med en delvis kristen leiehær og slo deretter tilbake fatimidene, dels ved å støtte deres fiender i Afrika, dels ved å selv gjøre krav på kalifatet. Hans foregjengere hasde, likesom han selv da han tiltrådte tronen, kalt seg emirer. Ved å elevere seg selv selv over sultanverdigheten kunne Abd ar-Rahman styrke sin posisjon, både overfor sin egenvillige adel og sine fiender i Afrika.
Da Abd ar-Rahman III den 16. januar 929 utropte seg selv til kalif brøt han både med den lange tradisjon som hadde knyttet tittelen til den som kontrollerte de hellige byer Mekka og Medina og med kalifatene i Kairo og Damaskus. 
På grunn av at han vle forrådt av en arabiske adelen tapte han slaget ved Alhandega mot de kristne i 939. Det ble hans siste militære kampanje.
Likesom sibn sønn al-Hakam II skal også ʿAbd ar-Rahmān III ha hatt et mannlig harem. Etter ʿAbd ar-Rahmāns død i oktober 961 ble al-Hakam II kalif av Córdoba.
Presterød

Presterød er en bydel i Tønsberg i Vestfold. Bydelen ligger rett ved siden av åsen Sandeåsen. Presterøds høyeste punkt er åsen og boligområdet Presterødåsen. Presterød lå tidligere i Sem kommune.
RS «Christian Bugge»

Rokta-forliset

«Christian Bugge» ble landskjent etter redningsdåden på Gallerskjæra 3. og
4. april 1938. Under dramatiske omstendigheter var den med på å redde halvparten av mannskapet på DS «Rokta».
«Christian Bugge» var den første redningsskøyta med radiosender om bord, og kringkastingen fulgte dramaet på nært hold. Rokta-forliset og redningsaksjonen ble en enorm mediebegivenhet i radioens tidlige dager. Skipper John Bakken og mannskap ble i etterkant hedret av H.M. Kongen og befolkningen langs hele kysten.

Innsats som redningsskøyte

Frem til 1967 var «Christian Bugge» i tjeneste som redningsskøyte og berget 68 personer fra «den visse død», fire fartøy fra totalforlis og ga assistanse til totalt 685 fartøy.

På fremmed kyst

Etter å ha blitt tatt ut av tjeneste i 1967, gikk «Christian Bugge» over i privat eie, og blant annet var den i mange år på Seychellene i Det indiske hav. I 1994 var den tilbake i Norge, først under dansk eier, men siden 2000 har den vært i norsk eie. Underveis har skøyta flere ganger gjennomgått omfattende restaurering og modernisering.

Brann og nye restaureringsplaner

Den 5. desember 2002 ble «Christian Bugge» totalskadd i brann mens den lå til kai i Harøysundet i Fræna. Fordi fortøyningene brant drev skøyta fra land, og dette gjorde slukkingsarbeidet vanskelig. Det endte med at skøyta sank av vannmengdene som brannvesenet sprøytet for å slukke brannen. Det ble etterhvert konstatert at brannårsaken var bålbrenning kvelden før som hadde antent brygga og deretter skøyta. 
Initiativ til å restaurere båten har ikke ført frem.
Båten ligger nå ved kai i Dolviken, Bergen.
Rósa Guðmundsdóttir

Biografi

Rósa Guðmundsdóttir var datter av bonde Guðmundar Rögnvaldssonar. Tolv år gammel mistet hun sin mor. Rósa fikk ingen formell skolegang, men foreldrene hadde et stort antall bøker hjemme, og hun viste tidlig interesse for poesi og litteratur.
Rósas kjærlighetsliv er blitt beskrevet som dramatisk, og har gitt grobrunn til en rekke myter om henne. I tenårene skal hun ha inngått en romanse med den islandske embedsmannen Páll Melsteð (1791-1861), men detaljene rundt dette er omstridt.
Hun giftet seg i 1818 med Olaf Ásmundason og paret fikk fem barn, men ekteskapet var etter sigende ulykkelig og Rósa inngikk et forhold med en mann ved navn Natan Ketilsson. Natan ble myrdet i 1828; de to drapspersonene ble tatt og dømt til døden, og de skal ha vært de siste som ble henrettet på Island. Natans død gikk kraftig inn på Rósa. Hun egnet seg de neste årene som jordmor.
Etter at skilsmisse med Olaf Ásmundason ble fullbyrdet i 1837, giftet hun seg med den tjue år yngre matrosen Gísli Gíslason. Forholdet til Gísli gikk imidlertid dårlig, angivelig delvis på grunn av Gíslis alkoholmisbruk. Sommeren 1855 ble Rósa plutselig syk, og døde 28. september samme år under en ferd til den islandske småbyen Efri-Núpur.

Forfatterskap

Så vidt vites ble ingen av Rósa Guðmundsdóttirs verk utgitt før etter hennes død i 1855. Det skal også råde viss tvil om hun skrev alle diktene som i senere år er blitt tilskrevet henne. Det regnes imidlertid som uomtvistelig at hun skrev diktet som hun antagelig er mest kjent for, „Augað mitt og augað þitt“ ("Øyet mitt og øyet ditt"), som finnes oversatt til nynorsk i boken Islandske dikt: Frå Sólarljód til opplysningstid (Fonna forlag, 1977).
I 1978 ble et teaterstykke basert på Rósa Guðmundsdóttirs liv, Skáld-Rósa, satt opp i Reykjavik, skrevet av dramatikeren Birgir Sigurðsson (1937-2019).
Beiyangflåten

Beiyangflåten (tradisjonell kinesisk: 北洋艦隊, forenklet kinesisk: 北洋舰队, pinyin: Běiyáng Jiànduì) var en av de fire moderniserte flåtestyrker som ble til i Kina mot slutten av Qing-dynastiets tid. Flåtene ble i stor utstrekning fremmet av  Li Hongzhang, som var visekonge av Zhili. De fire flåtestyrkene bestod, foruten av Beiyangflåten, av Nanyangflåten, Fujianflåten og Guangdongflåten.
Beiyangflåten ble raskt den dominerende flåtestyrke i Øst-Asia, og ble omtalt som «Asias beste» mot slutten ved 1880-årene. Den hadde en rekke større skip bygd i Tyskland eller Storbritannia.
Flåtens hovedkvarter var på Liugongøya utenfor havnebyen Weihaiwei i provinsen Shandong.
Men under den første sino-japanske krig (1894–1895) led den alvorlig nederlag. Den ble slått under sjøslaget ved Yalu, og de kinesiske krigsskip som hadde reddet seg etter dette slaget tik da tilflukt i basen i Weihaiwei. Japanerne angrep og knuste restene av flåten i havnen den 2. februar 1895. Øverstkommanderende admiral, Ding Ruchang, begikk deretter selvmord.
Mouillepunt fyr

Mouillepuntfyr (afrikaans: Mouillepuntvuurtoring) er et fyr i Mouillepunt i Cape Town i Sør-Afrika som ble bygget i 1842 og skrapet i 1908. Det sto ved det nordligste punktet av Table Bay, ved Granger Bay. Det var det andre fyret som ble satt opp i Sør-Afrika, etter Groenpuntfyr ble tatt i bruk i 1824. Det var et sylinderformet stentårn, omtrent 12 meter høyt. Fyrets fundament kan ennå sees foran Kaap hotellskolerestaurant.
Svømming under Stillehavslekene 1987

Svømming under Stillehavslekene  1987. Svømming var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var åttende gangen som svømming var med på programmet under stillehavslekene. Det var tjuefem øvelser, tretten for menn og tolv for kvinner. Fransk Polynesia ble beste nasjon med tretten gullmedaljer foran Ny-Caledonia med sju.
Bordtennis under Asialekene 1966

Bordtennis under Asialekene 1966. Bordtennis var en av sportene under de femte Asialekene som ble arrangert i perioden 9. til 20. desember 1966 i Bangkok i Thailand. Det var tredje gangen som bordtennis var med i Asialekene. Det var i alt sju turneringer, single-, double og lagkonkurranse for menn og damer samt mixeddouble. Japan ble beste nasjon de vant seks gullmedaljer.
Jo Vestly

Biografi

Etter artium tok han juridiske studier og ble fjernsynsstipendiat i NRK (1971-72), senere programansvarlig i NRK/Fjernsynet (1972-86). 
Vestly hadde et utstrakt samarbeid med Dizzie Tunes-miljøet og Yngvar Numme. Han produserte også underholdningsprogrammer med artister som Grethe Kausland, Benny Borg, Øystein Sunde, Hege Schøyen og Vazelina Bilopphøggers. Han var ansvarlig for Montreuxbidraget The World is made of Music (1981), Nordvisjonssendingen Dizzie Tunes 25 år fra Ibsenshuset i Skien (1984). samt Montreux-bidragene Nyttårsaften til år 2000 med Øivind Blunck som vant Bronserosen (1983) og dragshowet Ladies but Gentlemen med The Great Garlic Girls (1987). 
Jo Vestly er stifter av og medeier i Aker Brygge Film & TV (senere Polyvisjon AS) med Stein-Roger Bull. (1986-93). TV- Han sto også bak arrangementsprosjekter som åpningsseremonien for Skiskytter-VM'86 i Oslo, pave Johannes Paul IIs messe på Akershus Festning (1989), Norges velkomst til Lillehammer-OL under avslutningsseremonien i Albertville-OL (1992), arrangementsproduksjon for blant annet seiersseremoniene under Lillehammer-OL, åpningsseremonien for Troll-gass til Europa (1996) og Ski-VM'97 i Trondheim.
Jo Vestly Produksjon AS (1990 -) startet som plateselskap og produserte Anne-Cath. Vestlys mange lydbøker. Det mottok Spellemannprisen i 1992. Partner i Jo Vestly Produksjon har gjennom alle år vært Berit Finne Vestly, Jos ektefelle.
Jo Vestly og broren Håkon forvalter Anne-Cath. Vestlys forfatterskap etter hennes bortgang i 2008.
Cooleyhalvøya

Cooleyhalvøya er en halvøy nord på østkysten mot Irskesjøen av øya Irland. Den ligger i grevskapet Louth i Irland. Sør for halvøya ligger Dundalkbukten og nord for den fjorden Carlingford Lough som danner grense mot Nord-Irland. Det er et kupert landskap på halvøya, den høyeste toppen er Slieve Foy. Blant byer og landsbyer på halvøya finner vi Omeath, Carlingford og Greenore.